《故园》
清代·高层云

故园渺何处？延眺独伤神。亲老久为客，囊空长傍人。

泪兼花作雨，愁似草逢春。何日还桑梓，商歌原宪贫。

作者简介：（1634—1690）清江南华亭人，字二鲍，一字谡苑，又字谡园，号菰村。康熙十五年进士，官大理寺左评事，疏请大臣与诸王会议时，不得引身长跪。又疏论江淮间屯田扰民，请急停苏民困。官至太常寺少卿。诗书画皆工，时称太常三绝。有《改虫斋集》。